আমাদের প্রতিদিন রিপোর্ট : ইসলামী আইন বাস্তবায়ন কমিটির আমির মুফতি ফজলুল হক আমিনী হুঁশিয়ারি উচ্চারণ করে বলেছেন, অবিলম্বে হাফেজ হুসাইন হত্যাকারীকে গ্রেফতার করুন। তা না হলে যশোরে এক সপ্তাহের লাগাতার হরতাল দেওয়া হবে। তিনি বলেন, বর্তমান আওয়ামী লীগ সরকার কুরআনের বিরুদ্ধে অবস্থান নিয়েছে। তারা জনগণকে বিভ্রান্ত করে পাশ্চাত্যের নীতি বাস্তবায়ন করার চক্রান্ত করছে। সম্রাট আকবরের মতো এ সরকার দ্বীনি ইলাহী চালু করতে চাইছে। কিন্তু কুরআনের বিরুদ্ধে অবস্থান নিয়ে এ পর্যন্ত কেউ টিকে থাকতে পারেনি। তিনি বলেন, মুসলমানদের শরীরে একবিন্দু রক্ত থাকতে এ দেশে ইসলাম বিরোধী কোনও আইন বাস্তবায়ন করতে দেওয়া হবে না।